Komission asetus (EY) N:o 2074/2000, annettu 29 päivänä syyskuuta 2000, luvan antamisesta siirtoihin Macaosta peräisin olevien tekstiili- ja vaatetustuotteiden määrällisten rajoitusten rajoissa



Virallinen lehti nro L 246 , 30/09/2000 s. 0044 - 0045



Komission asetus (EY) N:o 2074/2000, annettu 29 päivänä syyskuuta 2000, luvan antamisesta siirtoihin Macaosta peräisin olevien tekstiili- ja vaatetustuotteiden määrällisten rajoitusten rajoissa EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tiettyjen kolmansista maista peräisin olevien tekstiilituotteiden tuontiin sovellettavasta yhteisestä menettelystä 12 päivänä lokakuuta 1993 annetun neuvoston asetuksen (ETY) N:o 3030/93(1), sellaisena kuin se on viimeksi muutettuna kommission asetuksella (EY) N:o 1987/2000(2), ja erityisesti sen 7 artiklan, sekä katsoo seuraavaa: (1) Tekstiilituotteiden kaupasta tehdyn 19 päivänä heinäkuuta 1986 parafoidun Euroopan talousyhteisön ja Macaon välisen sopimuksen(3), sellaisena kuin se on viimeksi muutettuna 22 päivänä joulukuuta 1994 parafoidulla kirjeenvaihtona tehdyllä sopimuksella(4), 7 artiklan mukaan voidaan sopia siirroista luokkien ja kiintiövuosien välillä. (2) Macao on esittänyt pyynnöt 27 päivänä kesäkuuta ja 24 päivänä elokuuta 2000. (3) Macaon pyytämät siirrot kuuluvat asetuksen (ETY) N:o 3030/93 7 artiklassa tarkoitettujen ja liitteessä VIII esitettyjen joustavuutta koskevien säännösten soveltamisalaan. (4) Pyyntöihin on aiheellista myöntyä. (5) Tässä asetuksessa säädetyt toimenpiteet ovat asetuksen (ETY) N:o 3030/93 17 artiklalla perustetun tekstiilikomitean lausunnon mukaiset, ON ANTANUT TÄMÄN ASETUKSEN: 1 artikla Annetaan lupa siirtoihin Macaosta peräisin olevien tekstiili- ja vaatetustuotteiden määrällisten rajoitusten rajoissa kiintiövuonna 2000 tämän asetuksen liitteen mukaisesti. 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 29 päivänä syyskuuta 2000. Komission puolesta Pascal Lamy Komission jäsen (1) EYVL L 275, 8.11.1993, s. 1. (2) EYVL L 237, 21.9.2000, s. 24. (3) Hyväksytty neuvoston päätöksellä 87/497/ETY (EYVL L 287, 9.10.1987, s. 47). (4) Hyväksytty neuvoston päätöksellä 95/131/EY (EYVL L 94, 26.4.1995, s. 1). LIITE - Luokka 4: 560120 kappaleen ennakkokäyttö vuoden 2001 määrällisistä rajoituksista - Luokka 5: 523200 kappaleen ennakkokäyttö vuoden 2001 määrällisistä rajoituksista - Luokka 6: 564240 kappaleen ennakkokäyttö vuoden 2001 määrällisistä rajoituksista - Luokka 7: 219840 kappaleen ennakkokäyttö vuoden 2001 määrällisistä rajoituksista - Luokka 8: 384900 kappaleen siirto vuoden 2000 määrällisiin rajoituksiin - Luokka 13: 410950 kappaleen siirto vuoden 2000 määrällisiin rajoituksiin - Luokka 15: 26450 kappaleen siirto vuoden 2000 määrällisiin rajoituksiin - Luokka 18: 222800 kilogramman siirto vuoden 2000 määrällisiin rajoituksiin - Luokka 21: 30960 kappaleen ennakkokäyttö vuoden 2001 määrällisistä rajoituksista - Luokka 24: 106150 kappaleen siirto vuoden 2000 määrällisiin rajoituksiín - Luokka 26: 47480 kappaleen ennakkokäyttö vuoden 2001 määrällisistä rajoituksista - Luokka 27: 131950 kappaleen siirto vuoden 2000 määrällisiin rajoituksiin - Luokka 31: 439350 kappaleen siirto vuoden 2000 määrällisiin rajoituksiin - Luokka 73: 66400 kappaleen siirto vuoden 2000 määrällisiin rajoituksiin - Luokka 78: 92100 kilogramman siirto vuoden 2000 määrällisiin rajoituksiin - Luokka 83: 16840 kilogramman ennakkokäyttö vuoden 2001 määrällisistä rajoituksista.